Държавен вестник, бр. 103, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  103
точност 2 от обема, съответстващ на 1 час и 
30 минути при минимален разход Q1.
(2) Могат да бъдат използвани допълни­
телни проверочни елементи, при условие че 
неопределеността от отчитане е не по-голяма 
от 0,25 % от изпитвания обем за водомери с 
клас на точност 1 и 0,5 % от изпитвания обем 
за водомери с клас на точност 2.
(3) Когато показанието на първия елемент е 
непрекъснато, допустимата максимална греш­
ка от отчитане не трябва да бъде по-голяма 
от половината на стойността на проверочното 
скално деление.
(4) Когато показанието на първия елемент 
е с прекъснато действие, допустимата макси­
мална грешка от отчитане не трябва да бъде 
по-голяма от една цифра от проверочната 
скала.
Чл. 99. За комбинирани водомери с две 
показващи устройства изискванията се при­
лагат и за двете показващи устройства.
Чл. 100. Водомерите трябва да включват 
защитни приспособления, които да могат 
да бъдат пломбирани така, че ако пломбите 
преди и след водомера са поставени правил­
но, водомерът и неговото устройство за на­
стройване или коригиращо устройство да не 
могат да бъдат демонтирани или променени 
без повреждане на пломбата или защитните 
приспособления. При комбинираните водо­
мери тези изисквания се прилагат и за двата 
водомера.
Чл. 101. (1) Когато достъпът за промяна на 
параметрите, влияещи върху определянето на 
резултатите от измерванията, не е защитен с 
механични приспособления, защитата трябва 
да отговаря на следните изисквания:
1. достъпът трябва да бъде разрешен само 
за упълномощени лица, например чрез код 
(ключова дума) или специално устройство 
(например кодиран ключ), като кодът трябва 
да може да се променя, и
2. поне последната намеса трябва да бъде 
запаметена, като записът трябва да съдържа 
датата, която трябва да може да се въведе, и 
характеризиращ елемент, който идентифицира 
упълномощеното лице, извършило намесата; 
проследимостта на последната намеса трябва 
да се гарантира най-малко за две години; 
ако е възможно в паметта да бъдат записани 
повече от една намеси и ако за нов запис се 
изтрива запис за предишна намеса, трябва да 
се изтрива най-старият запис.
(2) За водомерите, чиито части могат да се 
разглобяват от потребителя, трябва да бъдат 
изпълнени следните изисквания:
1. не трябва да има възможност за достъп 
до параметрите, участващи при определянето 
на резултатите от измерване, през разкачените 
точки, освен ако не са изпълнени изисква­
нията на ал. 1;
2. намесата в работата на което и да е от 
устройствата, влияещи върху точността, трябва 
да се предотврати посредством електронни или 
обработващи данните защити или, ако това 
не е възможно – чрез механични средства.
(3) Водомерите, чиито части не са вза­
имозаменяеми, трябва да бъдат осигурени с 
устройства, които не им позволяват да ра­
ботят, ако някои от частите не са свързани 
съгласно конфигурацията на производителя. 
Разглобяванията, които не са позволени за 
потребителя, могат да се предотвратят напри­
мер чрез начини, препятстващи извършването 
на измерване след разкачване и повторно 
свързване.
Чл. 102. Водомерите за нечиста студена 
вода се предоставят на пазара и/или се пускат 
в действие след одобряване на типа и първо­
начална проверка и подлежат на последващи 
проверки.
Чл. 103. (1) По време на изпитванията за 
одобряване на типа на водомер всички ос­
танали влияещи величини, с изключение на 
изпитваната влияеща величина, трябва да се 
поддържат при референтните условия съгласно 
приложение № 13.
(2) Изпитванията за изследване на типа 
трябва да бъдат извършени върху минималния 
брой образци от всеки тип, показани в при­
ложение № 14, като могат да бъдат поискани 
и допълнителни образци. 
(3) Допълнителни образци се изискват и 
за водомери, оборудвани с електронни уст­
ройства.
Чл. 104. (1) Грешките (на показанието) на 
водомера (измерения обем към действителния 
обем) трябва да бъдат определени най-малко 
при следните разходи:
1. Q1; Q2; 0,35 (Q2 + Q3); 0,7 (Q2 + Q3); Q3 и Q4;
2. за комбинирани водомери: 0,9 Qx1; 1,1 Qx2.
(2) Грешките (на показанието), наблюдавани 
за всеки от разходите по ал. 1, не трябва да 
превишават максималните допустими греш­
ки. Ако всички грешки (на показанието) на 
водомера имат един и същ знак, поне една от 
грешките не трябва да превишава една втора 
от максималната допустима грешка.
(3) Ако водомерът е предназначен и мар­
киран да работи само при една ориентация, 
той трябва да бъде изпитан само при тази 
ориентация. При отсъствието на подобни 
маркировки водомерът трябва да бъде изпитан 
в най-малко три ориентации. 
(4) Водомерът трябва да има повторяемост: 
стандартното отклонение на три измервания 
при една и съща стойност на разхода не 
трябва да надхвърля една трета от максимал­
ната допустима грешка за съответния клас 
на точност. Изпитванията за повторяемост 
се провеждат при номинални стойности на 
разхода Q1, Q2 и Q3.